Ժիլբերտո Ժերալդո

Ժիլբերտո Ժերալդո  (, ), բրազիլիացի նկարիչ-գեղանկարիչ, մանկավարժ, ավարտել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտը։ Սանկտ-Պետերբուրգի և Ռուսաստանի նկարիչների միություն անդամ, Սան Պաուլո քաղաքի նկարիչների ընկերության անդամ (Բրազիլիա)։

Կենսագրություն 
Ծնվել է 1962 թվականի ապրիլի 16-ին, Բրազիլիայի Սան Պաուլո քաղաքում։ 16 տարեկան հասակում նա դարձել է Սան Պաուլոյի նկարիչների ասոցիացիայի անդամ։ Ժիլբերտոյին ուսուցիչները տարբեր տարիներին եղել են իսպանացի նկարիչ Սալվադոր Ռոդրիգես կրտսերը, նկարիչներ Ջովանի Օպիդուն և Սանտա Բուլլոն։ 

1999 թվականին մեկնել է Ռուսաստան, մեկ տարի սովորել է Մոսկվայի գեղարվեստական ինստիտուտի նախապատրաստական դասընթացներում։ 2000 թվականին տեղափոխվել է Սանկտ Պետերբուրգ, ընդունվել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտ։ 

Ինստիտուտում ուսումնառության ընթացքում նա սովորել է այնպիսի ուսուցիչների մոտ, ինչպիսիք են Յու. Կալյուտան, Վ. Ստեցենկոն, Ս. Պիչախչին, Գ. Մանաշերովը, Վ. Սոկոլովը, Վ. Ռուդնևը և Վ. Մոգիլևցևը։ 2007 թվականին նա գերազանցությամբ պաշտպանել է «Բրազիլացի հնդիկներ» խորագիրը կրող դիպլոմային աշխատանքը։ 

Ժերալդոն Բրազիլիայում հեղինակավոր արվեստի մրցույթներում ստացել է բարձրագույն մրցանակներ և ժյուրիի անդամ է եղել գեղարվեստական մի շարք այլ սրահներում։ Նկարիչն անընդհատ մասնակցում է անհատական և խմբային ցուցահանդեսների։ Նկարչի աշխատանքները գտնվում են Բրազիլիայի, Ռուսաստանի, ԱՄՆ-ի, Չինաստանի, Ֆրանսիայի, Իսպանիայի և այլ երկրների մասնավոր հավաքածուներում։ 

2007 թվականին Ժիլբերտոն դարձել է Սանկտ-Պետերբուրգի Ռուսաստանի նկարիչների միության ժյուրիի անդամ։

2020 թվականից նա ԱՄՆ-ի Նյու Ջերսի նահանգի Պրինստոն քաղաքի Գեղարվեստի ակադեմիայի նկարչության ու գեղանկարչության ամբիոնի ղեկավարն է։

Ժերալդոյի ցուցահանդեսների մրցանակներ 
 1987 թվական՝ Արարասի Գեղարվեստական XIX սրահի ոսկե մեդալ (Բրազիլիա) 
 1987 թվական՝ Մատաոյի պաշտոնական սալոնի ոսկե մեդալ (Բրազիլիա)
 1988 թվական՝ Արսեբուրգոյի Գեղարվեստի III սալոնի ոսկե մեդալ (Բրազիլիա)
 1988 թվական` Մատաոյի Գեղարվեստի պաշտոնական սալոնի ոսկե մեդալ (Բրազիլիա)
 1988 թվական` Սան-Ժաոա-դե-Բոա-Վիստայի Գեղարվեստական XII ցուցահանդեսի ոսկե մեդալ (Բրազիլիա)
 1988 թվական՝ Կամպինասի Ակադեմիական IV սալոնի ոսկե մեդալ (Բրազիլիա)
 1990 թվական՝ Լիմեյրայի Գեղարվեստի XVII սալոնի ոսկե մեդալ (Բրազիլիա)
 1991 թվական՝ Պոսոս-դե-Կալդասի Գեղարվեստի VIII սալոնի ոսկե մեդալ (Բրազիլիա)
 1992 թվական՝ Իտանիենի Գեղարվեստի III պաշտոնական սալոնի ոսկե մեդալ (Բրազիլիա)
 1994 թվական՝ Ռիբերաո Պրետոյի բրազիլական կերպարվեստի IV սալոնի ոսկե մեդալ (Բրազիլիա)
 2001 թվական՝ Սան Պաուլոյի կերպարվեստի 52-րդ սալոնի փոքր ոսկե մեդալ (Բրազիլիա)
 2001 թվական՝ Իլյա-Բելի XXIV գեղարվեստական սալոնի ոսկե մեդալ (Բրազիլիա)
 2003 թվական՝ Սան Պաուլոյի կերպարվեստի սալոնի մեծ ոսկե մեդալ 54 (Բրազիլիա)
 2005 թվական՝ Սանկտ Պետերբուրգի ակադեմիայի լավագույն գծանկարների ցուցահանդեսի 3-րդ տեղ` «Քողարկման էդյուդ» (Ռուսաստան)
 2007 թվական` մասնակցություն «Ավանդույթներ և արդիականություն» ցուցահանդեսին, Սանկտ Պետերբուրգ, Տասնամյակի լավագույն նկարներ (Ռուսաստան)
 2009 թվական՝ Վոլգոգրադում «Ժամանակակից ակադեմիական գծանկար» համառուսական մրցույթի առաջին աստիճանի դափնեկիր։ (Ռուսաստան)
 2011 թվական՝ Սանկտ Պետերբուրգի նկարիչների միության «Աշնանային ցուցահանդեսի» պատվոգիր (Ռուսաստան)
 2012-2013 թվականներ` Նատյուրմորտ անվանակարգի հաղթող` ARC («Art Renewal Center») վիրտուալ թանգարանի միջազգային Սալոն մրցույթ

Ծանոթագրություններ

Արտաքին հղումներ 
 Տեղեկատվություն Ժերալդոյի մասին ARC վիրտուալ թանգարան («Art Renewal Center»)

Բրազիլացի նկարիչներ